10 mense vir openbare onrus gevangTien mense is Saterdag vir openbare onrus in hegtenis geneem nadat hulle ‘n gedeelte van die snelweg aan die suide van Johannesburg met klippe versper het. Die inwoners naby Dreizicht in Orange Farm, eis glo dat die regering grond aan hulle sal gee om huise te bou. Alhoewel die groep intussen uit mekaar is, het hulle gedreig om weer bymekaar te kom. Tshifhiwa Mitileni, woordvoerder van die polisie, het gesê die beamptes hou ‘n ogie oor die informele nedersetting. “Hulle het ‘n brief oorhandig en het ook probeer om die polisievoertuie met klippe te gooi. Die openbareorde-eenheid is ontbied en hulle kon die skare beheer. Ons bevestig dat 10 mense in hegtenis geneem is,” het Mitileni gesê.